**Supermarine Southampton** var en 1920-talls britsk flybåt, en av de mest vellykkede fra mellomkrigstiden. Den var en videreutvikling av Supermarine Swan som ble brukt som passasjerfly i en rute mellom England og Frankrike.

Konstruksjon og utvikling
-------------------------

Southampton ble konstruert hos Supermarine av et team ledet av R. J. Mitchell, bedre kjent for konstruksjon av den senere Spitfire. På grunn av suksessen med Swan, bestilte Air Ministry seks Southampton rett fra tegnebrettet, noe som var uvanlig. Siden Swan i virkeligheten hadde fungert som en prototype, ble utviklings- og byggetiden kort.

Southampton var en to-motors todekker, et sjøfly med motorene montert mellom vingene. I **Southampton Mk I** var skroget bygget i trematerialer, mens i **Southampton Mk II** var skroget kledt med duralumin. Dette førte til besparelse i vekt på 409  kg, noe som resulterte i om lag 200 mi (320 km) aksjonsradius. I 1929 ble 24 av Mk I ombygget og trematerialet i skroget erstattet med duraluminium. Noen av de sist bygde fikk metallviger og trolig benevnt **Southampton Mk III**.
Den hadde tre plasser for maskingeværer, ett i nesen og to lenger bak i skroget.

Det første av de produserte fløy første gang 10. mars 1925, og levering til RAF startet sommeren 1925.

Operativ historie
-----------------

Southamptons ble tatt i bruk av RAF i august 1925 som rekognoseringsfly med base i Calshot. I en rekke «vise flagget»-flyvninger ble typen raskt berømt for langdistanseflyvninger, den mest notabele var en 43 500 km lang ekspedisjon i 1927 og 1928 som ble gjennomført med fire Southampton til Det fjerne østen, startet fra Felixstowe via Middelhavet og India til Singapore.

Ytterligere Southampton ble solgt til flere land. Åtte til Argentina, Tyrkia seks og Australia to (ex-RAF). Japan kjøpte et som senere ble bygget om til et passasjerfly for 18 passasjerer. Et RAF-fly ble lånt ut til Imperial Airways, (*G-AASH*) i tre måneder i 1929 for å erstatte en havarert Short Calcutta og brukt som postfly mellom Genova og Alexandria. alt i alt ble det bygget 83 Southampton, ikke medtatt en tre-motors **Southampton MK X** som var en enkel prototype.

RAAF Supermarine

Operatører
----------

### Militære operatører

Argentinas flagg Argentina
* Argentine Navy (8)

Australias flagg Australia
* Royal Australian Air Force

Danmarks flagg Danmark
* Den kongelige danske marine

Japans flagg Japan
* Den keiserlige japanske marine

Tyrkias flagg Tyrkia
Storbritannias flagg Storbritannia
* Royal Air Force

  

### Sivile operatører

Japans flagg Japan
* Japan Air Transport
* Nippon Kokuyuso Kenkyujo

Storbritannias flagg Storbritannia

Referanser
----------

1. ↑  Jackson 1974, p. 443
2. ↑  Andrews and Morgan 1987, p. 358.
3. ↑  Thetford 1957, p. 385.

Litteratur
----------

* Andrews, C.F. and E.B. Morgan. *Supermarine Aircraft since 1914* (2nd edition ed.). London: Putnam, 1987. ISBN 0-85177-800-3
* A.J. Jackson, *British Civil Aircraft since 1919* Volume 3, 1974, Putnam, London, ISBN 0-370-10014-X
* Shelton, John (2008). *Schneider Trophy to Spitfire - The Design Career of R.J. Mitchell* (Hardback). Sparkford: Hayes Publishing. ISBN 978-1-84425-530-6.
* Thetford, Owen. *Aircraft of the Royal Air Force 1918-57* (First Edition ed.). London: Putnam, 1957.

|  |  |
| --- | --- |
| Oppslagsverk/autoritetsdata | LCCN
 |